Alle vores masker har deres helt egen webside med informationsvideoer og tips til at tilpasse masken korrekt.  Når masken sidder korrekt, føles den både behagelig og slutter samtidig helt tæt, så der ikke slipper luft ud. Hvis der siver luft ud af din maske (maskelækage) eller din mund (mundlækage), opnår du ikke den fulde behandlingseffekt. Sidder masken ikke korrekt, kan det føles ubehageligt og effekten vil være nedsat. Derfor bør du bruge tid på at lære at bruge masken korrekt. Se brugervejledningen og vores videoguides til netop din maske. Du kan bruge et spejl eller bede nogen om at kontrollere, at cushionen er placeret korrekt. Start med at sætte masken på plads, inden du tilslutter slangen eller tænder for apparatet. Hver masketype har en bestemt tilpasningsprocedure, og du bør derfor følge de beskrevne trin i brugervejledningen eller vores hjælpevideoer. Sørg for ikke at stramme masken for meget. Mange tror fejlagtigt, at en stramtsiddende maske slutter mest tæt. Sidder masken for stramt, kan det dog både resultere i luftlækage og føles ubehageligt. Når din maske er korrekt placeret på dit ansigt, kan du tænde for luftstrømmen. Når apparatet er tændt og cushionen er pustet op, kan du eventuelt være nødt til at foretage mindre justeringer af cushionen og/eller headgearet. Du kan også gratis downloade appen myAir. Appen giver dig personlig træning og vejledning ud fra din specifikke kombination af søvnapnø-apparat og masketype, herunder tips til korrekt anbringelse og løsningsforslag ved problemer med pasformen. Hvis du stadig oplever problemer med din maske, bedes du få din behandlingsansvarlige til at hjælpe dig.